Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 574

1995. végén átvállalt tartozást az államkötvények között kell kimutatni. Az 51.13—51.14 sorokban a költségvetési intézmények és az ÁPV Rt. részére nyújtott hitelek állományát kell jelenteni. Az 51.151—51.152 sorok a központi kormányzathoz sorolt nonprofit intézmények hiteleit tartalmazzák könyv szerinti bruttó értéken. Az 51.16 sorban az 51.11—51.152 sorokban jelentett hitelek értékvesztését kell kimutatni. Az 51.21—51.23 sorok a helyi, megyei és a fõvárosi önkormányzatok, intézményeik, valamint az e szektorba sorolt nonprofit intézmények részére nyújtott hiteleket és azok értékvesztését tartalmazzák. Az 52. Jegybanknak nyújtott hitel sorban kell szerepeltetni a jegybanknak nyújtott konzorciális hitel összegét bekerülési értéken, valamint a hitelintézet tulajdonába került külföldi MNB-tartozások állományát. Az 53.11—53.12 Hitelintézeteknek nyújtott hitel sorokba kell beállítani a hitelintézetekkel szemben hitelszerzõdés alapján, illetve (a valódi penziós ügyleteken, a betétszerzõdéseken és az alárendelt kölcsöntõke-szerzõdéseken kívül) bármilyen megállapodás alapján ténylegesen fennálló követelések állományát (ideértve a számlavezetõként nyújtott hiteleket, a más belföldi hitelintézet számára belföldön szervezett konzorciális hitelbõl a hitelintézet által nyújtott 2002/17/II. szám részt, valamint a felszámolás alatt álló hitelintézeteknél elhelyezett ún. „befagyott” betéteket is). Az 53.11 sorban kell jelenteni a más belföldi hitelintézetnek eladott, illetve más belföldi hitelintézettõl megvásárolt valutakészletekkel (úton lévõ valuta), valamint a forint bankjegy és érme, deviza számla, illetve valutakészlet ellenében történt vételével vagy eladásával kapcsolatos követelések hó végén fennálló állományát is. Az 53.21 Nyújtott kiegészítõ alárendelt kölcsöntõke sorban a Hpt. 5. számú melléklete I/3. pontja szerinti feltételek mellett legalább két évig terjedõ eredeti lejárattal nyújtott hiteleket, az 53.22 Nyújtott alárendelt kölcsöntõke sorban a Hpt. 5. számú melléklete I/2. pontjában foglalt feltételekkel nyújtott hiteleket kell szerepeltetni. Az 53.23 Hitelintézetnek nyújtott külföldi szervezésû hitel sorban kell feltüntetni a belföldi hitelintézetek külföldi tartozásainak a hitelintézet tulajdonába került állományát, valamint a belföldi hitelintézetek külföldi szervezésû konzorciális hiteleibõl a hitelintézet által nyújtott részt. Az 53.3 sor tartalmazza a hitelintézeteknek nyújtott hitelek (53.11—53.23 sorok) értékvesztését. Az 54.111—54.4 sorok tartalmazzák az egyéb pénzügyi közvetítõknek, a pénzügyi kiegészítõ tevékenységet végzõknek, valamint a biztosítóknak és nyugdíjpénztáraknak nyújtott hitelek, kiegészítõ alárendelt és alárendelt kölcsöntõke állományát, illetve a velük szemben fennálló, valódi penziós ügyletekbõl származó követelések értékét és azok értékvesztését. Az 55.11—55.17 sorban kell bemutatni a hitelintézet saját járulékos vállalkozásainak nyújtott hiteleket instrumentumok szerinti bontásban. Az egyes sorokhoz tartozó útmutatást lásd a nem pénzügyi vállalatok (jár. váll. nélkül) rész megfelelõ hitelsorainál. Az 55.21—55.28 sorban a nem pénzügyi vállalatoknak nyújtott hiteleket kell részletezni instrumentumok szerinti bontásban, a járulékos vállalkozások adatai nélkül. Az 55.21 sorban a nem pénzügyi vállalatok folyószámla és eseti hiteleit tartalmazó sorban a beváltott garanciák állományának is szerepelnie kell. Az 55.22 Nem pénzügyi vállalatok (Jár. váll. nélkül) — leszámítolt váltó sorban kell szerepeltetni a hitelintézet által leszámítolt, illetve a belföldi vevõkkel szembeni követelés ellenében kapott, nem leszámítolással szerzett — a nem pénzügyi vállalatok által kibocsátott —, tárcában lévõ valamennyi váltó értékét (ideértve az óvatolt, valamint a nem forgatható, illetve nem viszontleszámítoltatható váltókat is). Az 55.231—55.232 Nem pénzügyi vállalatok (Jár. váll. nélkül) — megvásárolt követelés sorokba a nem pénzügyi vállalatokkal mint végsõ adósokkal szembeni megvásárolt követelések (faktorálásból és forfetírozásból eredõ követelések) kerülhetnek. A megvásárolt követelés lejárat szerinti besorolásakor a követelésmegvásárláskor nyújtott hitel eredeti lejáratát (és nem a megvásárolt követelés eredeti lejáratát) kell figyelembe venni. Az 55.241—55.242 sorokban a nem pénzügyi vállalatoknak értékpapír vásárlásra nyújtott hiteleket kell kimutatni. Az 55.251—55.252 Nem pénzügyi vállalatok (Jár. váll. nélkül) — lakáscélú, jelzálog típusú hitel soroknak a lakásépítõ vállalkozások, építõközösségek, lakásszövetkezetek, társasházak stb. részére lakások, illetve lakóparkok építésére nyújtott hitelek állományát kell tartalmaznia. A nem lakáscélú ingatlanok építésére, vásárlására nyújtott hiteleket — a jelzálogtól függetlenül — az egyéb hitelek között kell feltüntetni. Az 55.261—55.262 Nem pénzügyi vállalatok (Jár. váll. nélkül) — egyéb hitelei sorokban kell kimutatni a külön sorokban nem jelentett hitelfajtákat, illetve követeléseket, ideértve a halasztott fizetéssel eladott részesedés, illetve követelés még nem kiegyenlített összegét, a hitelintézet által saját kockázatára, visszkereseti kötelezettséggel kihelyezett állami alapjuttatás, az államtól lebonyolításra átvett pénzeszközökbõl — nem pénzügyi vállalatok felé — történt kihelyezések mérlegben, illetve fõkönyvben szereplõ összegét, valamint a banki alapjuttatás címén fennálló követelések állományát is. Ezeken a sorokon kell kimutatni a nem lakáscélú ingatlanvásárlási és építési hiteleket is, a jelzálogtól függetlenül. Az 1.C Tájékoztató adatok között külön sorokon (1.C.78.31—78.43) is ki kell mutatni az irodaházak, üzletházak, bevásárlóközpontok stb. építésére nyújtott hitelek állományát az ott pontosított definíciónak megfelelõ tartalommal. Az 55.27 sorban a hitelintézet nem pénzügyi vállalatokkal szembeni pénzügyi lízinggel kapcsolatos követeléseit az Szkr. által elõírt (könyv szerinti bruttó) értéken kell szerepeltetni. Az 55.28 sor a hitelintézet nem pénzügyi vállalatokkal szembeni valódi penziós ügyletekkel kapcsolatos követeléseit tartalmazza. Az 55.3 sorban kell feltüntetni a járulékos vállalkozásoknak és az egyéb nem pénzügyi vállalatoknak nyújtott (az 55.11—55.28 sorokon jelentett) hitelek értékvesztését. Az 56.11—56.26 sorokban a háztartásokkal szembeni követeléseket (könyv szerinti bruttó értéken) és értékvesztésüket kell kimutatni. Az 56.11—56.17 sorokban a lakosságnak, az 56.21—56.26 sorokban az egyéni vállalkozóknak nyújtott hiteleket és értékvesztésüket kell szerepeltetni. A megfelelõ lakossági hitel sorokban a hitelintézet saját dolgozói részére nyújtott hitelek állományát is fel kell tüntetni. A devizafedezet mellett nyújtott hitelt a hitel céljától függõen a megfelelõ sorban kell szerepeltetni. Külön sorokban kell jelenteni a háztartások folyószámla hiteleit (56.11 és 56.21 sorok), a lakossági fogyasztási hitelek (az áruvásárlási, a gépkocsi-vásárlási és a személyi hitelek) állományát (56.121—56.122 sorok) és az háztartásoknak értékpapír vásárlására nyújtott hitelek állományát (56.131—56.132 és 56.221—56.222 sorok). Amennyiben a hitelintézet folyószámla-hitelbõl nyújtott értékpapír vásárlására18 hitelt, azt a hitelt is az „értékpapír vásárlásra” nyújtott hitelek között kell kimutatnia. 18 Jogszabály alapján kötelezõ az értékpapír vásárlására nyújtott hitel állományát külön nyilvántartani. 2002/17/II. szám Az 56.141—56.142 Háztartások — Lakosság — lakáscélú, jelzálog típusú hitel sorokban kell közölni mind a támogatott, kedvezményes, mind a piaci feltételekkel nyújtott lakáscélú (építési, lakásvásárlási, ingatlanvásárlási, lakás-felújítási, lakásbõvítési) és egyéb (pl. üdülõ- vagy garázs-) építési hitel — jelzáloggal való terhelés mellett vagy anélkül nyújtott — összegét, ideértve a bankkölcsön, a lakáscseréhez nyújtott piaci kamatozású (áthidaló) hitelek és a lakástakarékpénztárakkal kötött szerzõdéshez kapcsolódó azonnali hitelek állományát is. A nem lakáscélú ingatlanvásárlási hiteleket — a jelzálogtól függetlenül — az egyéb hitelek között kell feltüntetni. Az egyéni vállalkozók által értékesítési céllal épített lakásokkal kapcsolatban nyújtott hitelek állományát az 56.231—56.232 sorokban kell jelenteni. Az 56.151—56.152 Háztartások — Lakosság — egyéb hitel és az 56.241—56.242 Háztartások — Egyéni vállalkozók — egyéb hitel sorok között kell jelenteni a lakosság, illetve az egyéni vállalkozók részére nyújtott, máshol nem szerepeltetett hiteleket (pl. tandíjhitel, záloghitel, nem lakáscélú ingatlanvásárlási, egyéni vállalkozók egyéb hitelei stb.). 56.16 és 56.25 sorok a hitelintézetnek a lakossággal, illetve egyéni vállalkozókkal szembeni valódi penziós ügyletekbõl eredõ követeléseit tartalmazzák. Az 56.17 sorban kell jelenteni a lakossági hitelek értékvesztésén kívül a lakáscélú lakossági hitelek halasztott kamatának és a tandíjhitel kamatának céltartalékát is. Az 57.1—57.4 sorok a Háztartásokat segítõ nonprofit intézmények hiteleit, a valódi penziós ügyletekbõl eredõ velük szembeni követeléseket, illetve ezek értékvesztését tartalmazzák. Az 58.11—58.3 sorokban kell kimutatni a külföldiekkel (nem-rezidensekkel) szemben forintban vagy devizában fennálló valamennyi követelés állományát (az értékpapírok és érdekeltségek kivételével) és azok értékvesztését. Itt kell kimutatni a külföldiek részére nyújtott alárendelt kölcsöntõkét is, amelyet az 1.C Tájékoztató adatok között külön ki kell emelni. Az 58.11 sorban kell jelenteni a külföldi banknak eladott, illetve külföldi banktól megvásárolt valutakészletekkel (úton lévõ valuta), valamint a forint bankjegy és érme, devizaszámla, illetve valutakészlet ellenében történt vételével vagy eladásával kapcsolatos követelések hó végén fennálló állományát is. A 2002. márciusra vonatkozó jelentésektõl kezdõdõen szintén ebben a sorban, az Euro oszlopban kell kimutatni a megszûnõ Euro-tagdevizák hitelintézet tulajdonában lévõ állományát.

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes